mteb/NusaParagraphEmotionClassification huggingface dataset:
Kêjadian ênih dialamin John puluan taun lalu, têpatnyah wayah kêlas 3 SD. Kêjadian bêrmula wayah abang kêlasnyah nyuruh têmên sêkelas John buat adu otot ama John. Diah ngêlèdek John ama têmên sêkêlasnyah supaya saling gontok-gontokan. Têmên John bêrusaha ngêgêbuk John. Spontan John ngêlèmparin kayu tadi têpat ngênain kêpala têmên John. Darah sêgêr ngalir dari kêpala têman John nyang sêdari tadi bêrusaha ngêgêbuk John. Têrus, sêorang guru bahasa Indonèsia ngampirin John dêngan sêbilah kayu sêpanjang 1 mètêr. Bêliau ngêgêbukinnyah kê sêkujur awak John. Orang tua John nyang ngêtauin kêjadian onoh langsung murka dan pêgi kê rumah guru onoh nyang mêrupakan adèk kandungnyah dèwèk. Orang tua John udah siap pèngèn ngêgêdik bêliau, tapi bêliau langsung ngêdêkêp orang tua John nyang mêrupakan abangnyah.
Tri Mulyana, wadon nyang bêgawè di sêbuah pêrusahaan layanan intêrnèt di Yogyakarta mulè didiagnosis gagal ginjal taun 2015 lalu. Sêbêlonnyah, diah ngalamin hipêrtènsi ama rutin minum obat. Pada wayah onoh, nyang diah pahamin adalah bahwa kalu rutin minum obat, mangka ginjalnyah bakal rusak. Karna onoh, diah ngêbêrêntiin rutinitas onoh nyang ngêja hipêrtènsinyah ora kêkontrol. Atu taun abis bêrênti minum obat hipêrtènsi, Tri Mulyana justru kudu mulè ngêjalanin cuci darah pada April 2015. Tri Mulyana karang rutin cuci darah dua kali dalêm sêminggu. Mênurutnyah, kêkuasaan Tuhan nyang ngêja diah bisa têrus sèhat. Tapi, ada cara nyang dipêgangnyah buat têrus sèhat, yakni ora sêkali go nyoba ngêlakuin pêngobatan altêrnatip. Dalêm banyak praktiknyah, pêngobatan altêrnatip justru mêrbêrat gawè ginjal.
Sebenernye disuntik itu tergantung dari kite berani apa kaga. Kalo kite berani trus enjoy-enjoy aja pasti kaga bakalan sakit banget sih. Apalagi kalo kite tegang, jarum suntiknye juga kaga bakal nemu nadi. Jadi ya diusahain mah rileks aja, soalnye makin ngelawan makin tegang makin sakit rasanye. Dari pada sakitnye berlipet-lipet mendingan juga kite pasrahin aja dah. Tergantung dari diri sendiri sih emang. Kalo emang kaga mau kesakitan ya jangan dikakuin, dibuat santai aja. Tapi kan namanye toleransi rasa sakit orang emang beda-beda, cuma pasti kalo ngerti triknye bisa kaga semenerikan itu kok. Jadi, ya kite tinggal pasrahin aja ama keadaan.
Dalam menghadapi demam panggung, kite harus bisa mengatasinye dengan cara yang tepat. Untuk kite yang terbiasa atau baru pertama kali tampil di hadapan publik, sangat penting mempersiapkan segala sesuatunye ntu secara matang guna meminimalisir perasaan gugup. Sangat penting menguasai materi, atau topik yang akan menjadi bahasan, atau yang akan disampaikan sama kite dihadapan orang bejibun. Seseorang yang benar-benar siap tentu akan meningkat rasa percaya dirinye. Hal ntu bakalan memudahkan konsentrasi saat menyampaikan sebuah pesan di depan khalayak. Pastikan penampilan, materi presentasi, interview, atau kegiatan lain udeh siap, dan dikuasai secara matang sehingga kagak perlu belajar lagi di lokasi acara. Memastikan persiapan ntu bisa dilakukannye dengan bejibun riset, menulis pertanyaan serta jawaban yang kemungkinan ditanyakannye audiens, dan tentu jangan lupa berlatih.
Wayah usai ngêgunain jamban duduk, tumannyah êluh langsung kêdagar-dagar nyèbloknyah tanpa nutup dulu tutupan jambannyah. Têrnyata, kêtumanan ênih bisa bêrbahaya bagi kêsèhatan. Aèr dalêm jamban bêcampur dêngan limbah, baèk onoh urin atau kotoran. Partikêl kêcit dari campuran onoh bakal mancar kê udara wayah êluh nyèbloknyah. Pêrcikan aèrosol jamban ênih maènin pêran pênting dalêm pênularan pênyakit nyang patogènnyah têrdapêt dalêm tai atau muntahan. Risèt 2013 ngêbuktiin partikêl kêcit dari campuran aèr ama limbah onoh bisa nèmplok kê bênda-bênda nyang ada di sêkitar ruang jamban kalo êluh ora nutup tutupan jamban wayah nyèbloknyah. Partikêl onoh kêmungkinan gêdé ngandung baktèri bêrbahaya, sêpêrti Shigella, E. coli, atau C. difficile. Jadi, dêmi kêsèhatan ontong nyèblok jamban  duduk tanpa nutupnyah, yak!
Cerita undian nyang kedua, nah awalnye tuh aye lagi pergi ke mal juga. Di mal kan emang suka banyak event tuh nah biasanye ada undian berhadiah. Temen aye tuh udah maksa buat ikutan, tapi aye bilang kote tuh lagi buru-buru takut waktunye tuh kaga kekejar. Eh die malah ambil kuponnye sendiri, soalnye tuh hadiahnye motor. Aye mikirnye si lumanyan ya, motor kan mahal. Cuma aye mikir lagi kalo kesempatannye juga kaga gede soalnye nyang ikut tuh bener- bener luar biasa banyaknye. Akhirnye temen aye doang si Shinta nyang ngambil. Mao kaga mao aye pan ikut nemenin. Nah pas dibacain nomor undiannye, betapa terkejutnye aye dia bisa menang undian.
Namanye bocah kan paling seneng tuh maen aer, apalagi kalo udeh mao berenang. Kalo kite punya anak kecil nyang hobynye berenang juga kudu pinter-pinter milih kolem renang trus juga kite mesti ati-ati ngawasinnye. Namanye kolam renang kan ada aer ya, jadi pasti lingkungannye licin trus ingetin anak buat kaga maen lari-larian. Kalo begitu kite mesti awasin tuh anak biar kaga lari-lari sembarangan. Kite kaga boleh lengah juga karna anak kan belom ngarti kolam nyang dalem ama cetek nyang mana, bisa-bisa tenggelem tuh bocah gara-gara orang tua nyang kaga inget ama keselamatan anak. Trus diusahain juga kalo bocah tuh dipakein pelampung yang sebadan, kalo cuma ban takutnye nyeplos.
Majelis Syura DPP PKS Hidayat Nur Wahid pernah mengingatkan bahayanye politik identitas atau SARA dalam setiap berlangsungnye kontestasi politik. Menurutnye politik SARA ini dapat melahirkannye konflik di tengah masyarakat. Karena ntulah die mengingatkan semua pihak agar tetap berpegang pada Pancasila dan Bhinneka Tunggal Ika. Menurut Presiden Joko Widodo sendiri kontestasi politik seharusnye diwarnai adu gagasan, dan program. Bukan justru saling mengadu domba, memecah belah, dan menebar kebencian. Guru Besar sekaligus Sosiolog dari Universitas Indonesia Thamrin Amal Tomagola, mengatakan, dewasa ini sudah berlangsung politik yang tidak beradab. Kampanye SARA kerap muncul saat menjelang pemilu, dan berpotensi memicu konflik. Sebagai bangsa yang menjunjung tinggi Bhinneka Tunggal Ika bagaimanepun juga isu SARA adalah hal yang perlu kita hindari dalam bermasyarakat.
Yanuar, udah bêbêrapah lama ênih bêgawè ngêrêsikin jamban ama kawasan sêputêr Haltê TransJakarta Kuningan Barat. Bukan tugas gampang, saban pagi diah kudu udah siap ampè sorè ari. Yanuar bêupaya ngêjaga biar jamban têtêp rêsik. Tapi, têtêp bè ada pênumpang nyang kadang cêbrik. Ada nyang buang tisu ama pêmbalut di jamban, têrus jadi mampêt. Ada juga nyang kêncing ora disèblok. Yanuar têtêp sabar, jamban diah rêsikin. Kadang kalu ada pênumpang TransJakarta nyang ngêrasa bau dêngan kondisi jamban, diah sigrah ngêrêsikin dêngan karbol. Tibang sayang, mungkin karna ora ada pêrawatan pisik, kondisi jamban rada kurang kêrasan. Kondisi pintu nyang rombèng ama ora ada gantungan pakèan ngêjadi kêndala. Bêlon lagi ubin nyang rada kusêm ngêja ora kêrasan.
Karang ênih ada trèn baru dalêm mètodê pêrsalinan. Trèn onoh ora laèn adalah water birth. Kayak namanyah, water birth adalah mètodê ngêbrojolin di dalêm aèr. Di Indonèsia, mètodê pêrsalinan ênih mulè ramè diketauin publik karna dilakuin ama bêbêrapah artis, salah atunyah pênyanyi Andien Aisyah. Konsèp utama dari water birth adalah pêrsalinan nyang ngêgampangin transisi janin nyang sêmula bêrada dalêm kêtuban mênuju dunia luar liwat aèr juga. Dêngan bêgonoh, orok lêbih gampang buat bêradaptasi ama situasi pêrsalinan. Karna onoh, water birth ngêgunain aèr angêt dêngan suhu sêkitar 36 ampè 37 dêrajat cèlsius sêbagè sarana pêrsalinan. Tujuannyah supaya orok ora ngêrasain suhu nyang èkstrèm antara pêrut ênyak ama dunia luar sêrta nyêgah hipotèrmia.
Rase takut pas bebuat kesalahan, bise dirasain di mane aje, apelagi di tempat nyang behubungan ame orang laen. Di kantor, misalnye. Kagak dikit karyawan nyang punye rase takut bakal ngelakuin kesalahan tiap arinye. Cuman, enih kudu bangat diatasin biar kagak ngeganggu perporme kerje. Kudu kite gali dulu penyebab rase takutnye. Ape gegara takut salah pas presentasi? Takut salah pas ngasi laporan ke atasan? Ato bahkan pekara duit nyang bise kite kasi ke orang rume? Kalo udeh ade akarnye, bise bangat kite rinciian buat ngejalanin strategi nyang bagus biar keindar dari kesalahan. Kudu dicatet, nyang kite indarin entu kesalahannye, bukan rase takutnye. Kalo rase ntu justru kudu bangat kite adapin, bari belajar care nanggulanginnye. Terus, paksa aje ntu otak buat bepikir positip ame hambatan kerjenye sekalian. Terakhiran, pokus aje buat berproses, jan tepaku ame hasil.
Sewaktu zaman sekolah menengah ke atas ada artis yang berada di dunia hiburan khususnye komedi, namanye Raditya Dika. Ntu waktu artis ntu didemenin sama bejibun anak muda-mudi, die pemenang standup comedy Indonesia awalan karirnye, abis ntu die rajin nulis-nulis buku yang genrenye komedi, ada yang kisah cinta-cintaan juga tapi tetep komedi kocak ceritanye menurut para penggemarnye. Sahabat aye punya koleksi novelnye seabrek abrek, aye kaga pernah beli, pinjem aje punya novel die, kalo menurut aye sih biasa aje kaga yang kocak-kocak bener dah. Nah terus ntu waktu, nty artis ngadain jumpa fans, sekalian penerbitan buku barunye di Gramedia, yaude langsung sahabat aye pengen banget dateng dan aye temenin deh die, ramennye bukan maen dah, karena aye kaga punya bukunye yaude aye tunggu di depan ruangan gitu sembari keliling gramedia, eh pas lagi keliling aye kaga sengaja ketemu Teuku Wisnu artis yang terkenal banget aye kaget banget aslinye ganteng banget aye sampe ngeliatin terus.
Êluh mungkin pêrnah dikêja jêngah karna salah panggil nama orang. Alih-alih sêudah jêngah êluh jadi mangkin salah tingkah, êluh bisa ngakalinnyah dêngan cara-cara bêrikut. Pêrtama, jujur ajah biar ora kêbangêtan jêngah, tapi biar ora dicap anèh karna udah salah sapa, êluh bisa tambahin dêngan pêrnyataan kalu diah mirip dêngan têmênluh nyang namanyah disêbutin tadi. Kêdua, pura-pura kênal, mêski ora tau diah siapah. Kêtiga, bêtingkah sêpêrti ora têrjadi apah-apah. Anggêp suaraluh tadi sêbagè angin nyang liwat ajah. Kêêmpat, langsung ambil ponsèl ama pura-pura kongko biar ora kêliatan salah panggil. Kêlima, kalu udah têlanjur salah, ngapah ora minta maap ama kênalan sêkalian?
Merasa cemas ketika sedang menghadapi ntu situasi yang menegangkan adalah hal yang normal. Namun, jika kite merasakannye kecemasan berlebihan tanpa sebab yang jelas, mungkin aje kite mengalami gangguan kecemasan. Kenali ape aje gejala gangguan kecemasan agar bisa segera ditangani. Rasa cemas yang normal biasanye bakal mereda sendiri ketika faktor pemicu kecemasannye hilang. Misalnye, seseorang yang merasa cemas saat menghadapi jalanan, lagi berpergiaan ketakutan terjadi rem blong lalu kecelakaan. Namun, berbeda dengan rasa cemas yang normal, orang yang mengalami kecemasan berlebihan biasanye ntu bakal terus merasa cemas tanpa sebab yang jelas. Munculnye rasa cemas berlebihan ntu sering kali disebabkannye oleh gangguan kecemasan.
Elu lagi kehilangan barang? Udeh berusaha buat nemuinnye belom? Nah kalo elu lagi kehilangan barang, apelagi entu barang penting atau elu butuh make, elu jelas aje kudu nemuin entu barang. Nah buat bisa nemuin entu barang, tentunye elu kudu berusaha semaksimal mungkin buat nyarinye kan? Biasanye sih setelah beberape waktu, elu terus-terusan berusaha nyari entu barang, terus akhirnye entu barang ketemu, pastinye elu ngerasa seneng bener. Nah wajar aje kalo elu ngerasain entu emosi seneng setelah berhasil nemuin barang yang elu cari. Soalnye elu ngerasa usaha elu buat nyari entu barang kagak sia-sia dan elu berhasil nemuin entu barang. Intinye, kalo ade barang yang ilang, kudu elu cari sampe ketemu ye, biar elu seneng, puas, dan lega!
Darel entu selalu jadi kebanggaan kelas dan sekolahnye. Die emang bukan pemegang ranking 1 paralel di sekolahannye, die emang ranking 2 aje di sekolahnye. Tapi kalo di kelas, die selalu jadi ranking 1. Nah yang bikin die jadi kebanggan kelas dan sekolahannye entu, soalnye die aktif bener dan kagak berbakat dalam hal belajar aje, tapi berbakat dalem beragam bidang. Misalnye nih kalo buat urusan akademik, die sering ikutan beragam olimpiade terkait salah satu mata pelajarannye dan die jadi juara 1-nye. Die jadi juara 1 di tiap olimpiade entu udeh kayak hal yang mutlak. Nah kagak aktif di perlombaan bidang akademik aje, die juga aktif ikut lomba di bidang atletik dan musik. Kagak jarang bagi die buat juara 1. Nah sampe tiba saatnye die kudu olimpiade kancah internasional. Semua orang udeh percaya sama die, termasuk orang tuanye. Tapi nyatanye die gagal juara 1. Die sedih karena udeh kecewain orang-orang berharganye dan kagak juara 1 kayak biasanye. Makenye entu, nyok kite jangan terlalu bebanin diri kite sama ekspektasinye orang laen. Idup entu kudu dinikmatin!
Di tempat kuliah kan banyak orang dari berbagai kalangan, kadang juga banyak nama nyang susah disebut. Kalo ade nyang begitu paling aye apalin nama panggilannye biar kaga malu nanti kalo mau manggil nama tuh orang. Trus juga kadang aye suka liat tuh di absen nama-nama orang biar jadi walaupun belom kenal kite biasa buat manggil namanye. Karna kalo kaga begitu kan kite rada susah ya buat komunikasi kalo lagi ada tugas kelompok dari mata kuliah. Nanti kalo negor kan biar kaga malu kalo salah manggil nama orang. Emang si kaga semua orang langsung inget nama ama orang nyang mana pasti butuh waktu buat ngeproses orang supaya tau namanya.
Emosi seneng karena berhasil nabung buat beli barang yang diincer emang salah satu level kesenengan tertinggi. Soalnye, seneng beli barang dari hasil usaha nabung entu berkali-kali lipet dibandingin dapet barang inceran karena dibeliin orang apelagi ngutang. Kalo dapet barang yang diincer karena dibeliin orang, elu cuma ngerasa seneng karena akhirnye elu bisa punya barang yang elu incer kan? Terus kalo elu beli barang yang diincer karena hasil ngutang, elu kagak bisa bener-bener seneng dan kesenengan elu pun kagak bertahan lama karena kudu bayar utang. Nah tapi kalo elu beli barang yang diincer setelah hasil nabung walaupun lama bener, elu senengnye berlipet-lipet ganda. Pertama, seneng karena dapet barang yang elu incer. Kedua, entu barang diperoleh dari hasil usaha nabung elu. Ketiga, elu senengnye bisa totalitas dan bertahan lama karena elu kagak perlu mikirin utang dan elu pun lega. Keempat, elu ngerasa seneng karena bangga sama diri elu sendiri yang udeh berhasil nabung buat beli barang yang diincer. Gimane, banyak bener kan kesenengan dan manfaat yang bakalan elu dapet dari nabung buat beli barang yang elu incer?
Sekarang pas udeh tau kalo kasus pembullyan tuh bahaye banget buat mental seseorang, aye bener-bener kesel kalo orang udeh ngebully. Karena kan aye udeh sering kena bully waktu kecil, udeh gitu kaga pernah ada nyang bela juga. Setiap ngadu malah aye nyang disalahin karna matanye tuh cengeng trus rewel, padahal mereka tuh ngakunye kaga sesuai ama apa nyang mereka lakuin ke aye. Mangkanye sekarang aye kaga percaya tuh ngelepas anak maen sendirian, soalnye kite kan kaga tau die maennya tuh gimana. Kalo pun dibully trus dia kaga ngerasa di bully kan kasianan. Takutnye anak jdi trauma trus nyang rugi kan korban bullynya.
Zala entu bocah ngekos. Die kuliah sambil kerja buat biaya idup dan biaya kuliahnye. Nah karena angekos dan jadwalnye sibuk, pola idup, pola ngebadog, asupan gizi, dan pola tidurnye Zala kagak teratur. Ade kalanye die kudu bergadang 3 harian. Ade kalanye die cuma asal ngemil dan kagak ngebadog beneran selama 4 hari. Entu semua akhirnye ngaruhin kesehatannye. Badogannye kagak sehat, kurang istirahat, kadang kagak ngebadog-badog, kadang pula ngebadog banyak. Akhirnye karena udeh ngerasa terlalu sering sakit, Zala meriksa ke dokter. Die pun kaget divonis sakit parah, yang selama ini Zala pikir entu cuma ade di sinetron dan kagak pernah die alamin.
Terapi lingkungan dilakukan dengan mengunjungi tempat yang dihindari penderita, dan diasosiasikan dengan risiko muntah, seperti bar, restoran, atau toilet umum. Mereka juga bakalan mengonsumsi ganyeman yang biasanye mereka hindari, untuk secara bertahap membangun toleransi mereka, dan mengurangi kecemasan mereka. Selective serotonin reuptake inhibitors (SSRIs) dan serotonin norepinephrine reuptake inhibitors (SNRI) adalah jenis obat yang dirancang untuk mengobati gangguan depresi, dan kecemasan. Obat-obatan ntu dapat mengurangi kecemasan, dan dapat membantu mengelola rasa takut seseorang untuk menjalani kehidupan normal. Tapi, penggunaannye ntu harus dikonsultasikannye dengan ahlinye, dan kagak boleh sembarangan konsumsi. Kasus fobia muntah, atau emetophobia memang jarang, tetapi bukan berarti ini kagak nyata. Kalau kite, atau orang terdekat mengalaminye, lebih baik segera mendapatkan bantuan profesional agar kagak mengganggu kehidupan.
Konsêling tromatik adalah suatu layanan nyang diupayain konsêlor pêranti ngêbantu klièn nyang  ngalamin troma liwat prosès hubungan pribadi sêhingga klièn bisa mahamin dirinyah. Sêcara umum, prosès konsêling tromatik dibagi dalêm tiga tahap. Pêrtama, tahap awal konsêling nyang têrdiri atas pêngênalan, ajakan, ama dukungan lingkungan. Dalêm tahapan êni konsêlor ngêbangun hubungan ama klièn nyang disêbut dêngan a working realationship, yakni hubungan nyang bêpungsi, bêmakna, ama bêrguna sêhingga klièn bakal mampu pêrcaya ama ngêluarin sêmuah isi ati, pêrasaan, ama arêpan sêhubungan dêngan troma nyang dialamin. Kêdua, tahap pêrtêngahan (tahap gawè). Di mari konsêlor pokus kêpada pênjêlajahan troma nyang dialamin klien liwat pêngamatan, kêmudian dikasih pontên sêsuè dêngan nyang dijêlajahin. Kêtiga, tahap akhir konsêling atau tahap têrminasi, yakni wayah konsêlor kudu ngakhirin konsêling. Têrminasi adalah tanda bahwa sêsuatu udah sêlêsè dilakuin.
Orlan entu olahraga sekaligus hobinye adalah olahraga bola basket. Die seneng bener maen atau berolahraga bola basket. Apelagi di perumahannye ade lapangan bola basket yang bebas akses masuk kapan pun buat para penghuninye. Make dari entu kalo ade waktu luang, Orlan langsung maen bola basket di sono. Karena entu juga Olran sering ikutan lomba bidang atletik cabang bola basket. Tiap turnamen bola basket, Orlan pasti bisa bawa timnye dapet juara 1 dan 2. Intinye Olran dikenal sebagi kapten basket terhebat. Makenye pas kelulusan SMA, die dapet penghargaan sebagai kapten tim basket terhebat. Orlan seneng bener dapetin entu penghargaan dari hobinye.
Wayah jalan-jalan di sêbuah êmol ama têmên-têmên, Upi kêbêlêt pèngèn kèncing. Akhirnyah, diah sigrah lari mênuju jamban. Saking ora tahannyah, Upi ora ngêliat lambang atau simbol jamban nyang dikêja khusus pêranti lanang ama wadon. Ditambah lagi, jamban lanang ama wadon bêsêbêlahan. Akibatnyah, diah salah masup jamban wadon. Wayah masup kê jamban wadon onoh, puguh bè langsung kêdêngêr gêgêrawakan ama makian wadon nyang ada di jamban onoh. Upi lari kêluar jamban onoh dan sigrah masup kê jamban lanang dêngan wajah nahan jêngah. Bêbêrapah orang mêratiinnyah dêngan tampang nyurigain Upi. Mungkin mêrèka ngira kalu Upi bêmaksud ngintè di jamban wadon onoh. Diah tibang mênêng baè ama nahan jêngah.
Cucu Pakubuwono (PB) XIII, BRM Suryo Mulyo, ngaku sêmpêt ditodong sênjata api ama orang nyang ngaku aparat wayah têrjadi keributan di Kêraton Kasunanan Surakarta pada Jumat, 24 Dèsèmbêr 2022. Sêbêlonnyah, bèntrok diduga karna konplik intêrnal antara kubu Sasonoputro nyang ngatasnamain Sri Susuhunan Pakubuwono XIII ama Lêmbaga Dèwan Adat atau nyang sêlama ênih dikênal sêbagè kubu Gusti Moeng (putri PB XIII). Atas kêjadian onoh, Lêmbaga Dèwan Adat Kêraton Solo liwat KPH Èddy Wirabhumi bakal ngaduin oknum aparat onoh kêpada polisi. Kapolrèsta Solo, Kombês Pol Iwan Saktiadi, bêjanji bakal ngêdalêmin inpormasi nyang bêrèdar têntang oknum aparat nyang nodongin pèstol kêpada cucu PB XIII, BRM Suryo Mulyo.
Misalnye, seseorang dapat memiliki ketakutan ekstrem terhadap kematian apabila mereka pernah mengalami situasi yang mengancam nyawa atau hampir menyebabkan kematian, seperti bencana alam, kecelakaan, atau penyakit pada diri sendiri maupun orang terdekatnye. Mengalami kekhawatiran yang berlebihan mengenai kehidupan setelah mati karena kagak tahu apa yang akan terjadi saat ntu (dapat berkaitan dengan keagamaan atau hubungan spiritualitas). Pertambahan usia, memiliki gangguan kecemasan, masalah kesehatan pribadi dan orang terdekat. Mengutip dari Cleveland Clinic, ada juga beberapa masalah mental terdahulu yang menyebabkan ketakutan berlebih akan kematian, ya ntu aerofobia (takut terbang), agoraphobia (takut tidak bisa melarikan diri dari tempat asing), aquaphobia (takut air), arachnofobia (takut laba-laba), claustrophobia (takut sesak, ruang terbatas). Apabila sebelum mengalami thanatophobia seseorang sudah mengalami salah satu atau beberapa masalah mental di atas, kemungkinannye ntu seseorang bisa mengalami ketakutan akan kematian.
Usia Didi masing 8 taun. Saban malêm Jumat di dèsanyah sêlalu ada pêngajian rutin. Malêm Jumat onoh, ênyaknyah ngajak adèk lanangnyah nyang masing kêcit buat milu pêngajian, sêdêngkan babanyah udah bêrangkat sêudah sêmbahyang Magrib di langgar. Didi ngêmilih di rumah dèwèkan karna bèsok ari Jumat kêbênêran sêkolanyah pêrè. Ênihlah kêsêmpêtannyah buat nonton tipi sêmao ati. Wayah lagi rêsêp nonton sinètron, suara anèh nongol dari pangkèng paling ujung dêkêt dapur. Suaranyah mirip suara korsi nyang dikêtok-kêtok makè jari-jari. Didi ngêcilin polumê tipi, tapi suaranyah kêdêngêran mangkin nyaring. "Baba!" gêgêrawaknyah. Pikirnyah murun babanyah udah pulang ama masup liwat pintu bêlakang. Didi bêgidik kêngêrian ama gêgêrawakan lagi, "Baba, Ênyak, Adèk, gasik pulang!"
Rase takut ame banyak hal nandain kalo kite emang manusie normal nyang punye sisi lemahnye. Bae-baenye kalo takut ame hal nyang masi behubungan ame keidupan biar bise diindarin ato kagak perlu diadepin. Cuman, ampir semue manusie keknye punye rase takut ke pase sekarat. Pase nyang kagak bisa diindarin ame tiap manusie. Takut ame pase enih, kalo udeh ekstrem, bise ngeganggu kesearian. Padahal, kite masi idup. Kite masi bisa napas nyang artinye masi bise ngelakuin banyak hal. Pokus ame ketakutan nyang belon tejadi bise bedampak jelek ame badan kite. Ade baenye kite usahain buat ngalihin ke hal laen biar kagak gitu kepikiran. Bise bangat ngikutin care-care agame nyang dianut buat ngadepin kek ginian gegare enih urusannye ame spiritual ato agame. Bae-baenye, indarin hal-hal jelek dalem idup kite biar idup kite berkah!
Sejak taon 2017, Alsa punya idola yang menurutnye keren bener karena semua anggotanye bener-bener multitalenta. Pas taon 2019, ade pengumuman kalo mereka ngadain world tour dan salah satunye ke negaranye Alsa. Jelas aje Alsa seneng bener. Alsa pun dateng ke konsernye mereka. Konsernye bener-bener keren. Performa idolanye Alsa luar biasa bener. Kapasitas entu venue gede bener dan semua tribun penonton keisi penuh sama Alsa dan penggemar laennye. Apelagi karena tiap penggemar pade bawa fanlight-nye masing-masing, entu venue jadi cantik bener warna-warni. Selama konser, Alsa dan para penggemar pade bener-bener fokus ke konser dan ikutan nyanyi juga kadang-kadang. Mereka juga ngedukung idolanye pas tampil dengan cara neriakin kata-kata penyemangat. Intinye suasananye bener-bener spektakuler dah! Alsa seneng bener karena bisa ketemu idolanye yang jadi panutannye!
Ada lagi nih cerita dari tempat kerja aye nyang dulu. Jadi tuh kan kite ngurusin pernikahan gitu, nah kite tau tuh pembayaran konsumen nyanga mau make jasa kita. Eh trus dengan beranu die nyuruh konsumen buat transfer ke atm die pribadi. Sebenernye kaga langsung ketauan tuh aksinye, cuma namanye kesalahan kan pasti bakal kebongkar ye. Nah, die akhirnye dipanggil trus suruh ngaku kesalahannye tuh, akhirnyendie ngaku dan langsung dipecat. Awalnye kaga terima, die bilang cuma mao minjem dan nanti bakalan diganti. Tapi ya apa daya, nasi udeh jadi bubur, mao kaya gimana die bela diri sendiri juga kaga bakal diterima.
Sêorang êmak-êmak ora têrima wayah ditêgor ama pêgawè kêamanan KRL karna êmak-êmak onoh ora tau aturan kalu ora bolèh kongko di dalêm gêrbong KRL. Ora sêmuah orang bisa nêrima têgoran dari orang laèn dêngan bêrlapang dada. Orang nyang ora bisa nêrima têgoran tumannyah bakal nyêrang balik wayah ditêgor. Hal ênih bisa ngêmicu rasa êmpêt orang nyang ngasih têgoran. Ênih karna si pênêrima têgoran dianggêp êmbung ngênêrima kritikan têradêp kêsalahan nyang dipêrbuat. Orang nyang punya sipat ègois tumannyah ngêrasa dirinyah paling bênêr sêhingga sulit nêrima kritikan dari orang laèn. Mangka dari onoh, ora jarang saban têgoran nyang diah têrima bakal ditangkis saking ngêrasa dirinyah êmbung dikalahin ama kritik apah go.
Ada aja hari kita kagak semanget masak. Cuman, kita juga butuh buat makan. Jadinya ya tetep masak, biar kata cuman masak telor. Ngelongok kulkas, ada telor yang masih nyisa belom kepake, cuman kagak tau itu telor dari kapan. Udah pede aja ngebuka telor mau langsung diceplok di atas penggorengan. Pas dibuka, ternyata telornya busuk, bentek banget baunya. Abis itu, langsung enek banget. Mana perut lagi kosong, tambah ngerasain eneknya dah pas ngelongok telor dalemnya udah warna abu gitu. Emang kudunya laen kali kalo masak telor yang kagak baru, dibuka dulu masukin ke dalem mangkok. Kalo udah di penggorengan kayak begitu sayang-sayang minyaknya juga.
Kalo kite ngerasa lagi gaenak hatinye, lagi mens, atau lagi punya masalah nyang dipendem. Kite mesti buru-buru tuh cari cara biar kaga merengut. Soalnye pam bisa ganggu aktifitas tuh. Kalo kata anak zaman sekarang namanye 'moodbooster'. Pertama tuh kite bisa makan-makanan yang manis, kaya coklat, ekrim, dan laen-laen. Terus kite isi waktu ama kegiatan nyang bermanfaat, jangan diturutin tuh keselnye. Bisa isi kegiatan ama hobby masing-masing, kan biasanye hobby tuh bikin kite seneng ya. Luangin waktu buat diri sendiri, cari kegiatan nyang buat manjain diri. Kalo udeh begitu, biasanye marah-marah kaga jelas tuh bakal ilang dah, soalnye itu pan bawaan hormon atau pikiran aje.
Makin dini pemberian ntu imunisasi buat anak, maka makin mudah pula juga ntu prosesnye, sebab bayi kagak bisa mengingat rasa sakit ketika diimunisasi. Sebaliknye, balita, dan anak-anak prasekolah akan lebih sulit karena mereka udeh tahu bahwa jarum suntik menyakitkan. Jika anak kite masih bayi, jangan menunda pemberian imunisasi bila usianye udeh cukup untuk mendapatkannye. Selain memastikan pemberian imunisasinye tepat waktu, juga mempermudah prosesnye. Penelitian menunjukkan, orang tua yang berkata ‘jangan khawatir’ atau ‘ tidak apa-apa’ justru membuat anak stres karena mereka menangkap ada sesuatu yang mengkhawatirkan. Sebaliknye, jika kite memperlihatkan senyum, dan sikap yang tenang, bisa membuat anak juga merasa tenang.
Celana enih sebenernye jaitannye ade di mane-mane, mau ntu bagian depan ato belakang, terus bahannye juge macem-macem, dari nyang tipis ampe nyang tebel bangat. Cuman, kalo ude ngalamin celane ujug-ujug robek, biasenye bagian nyang soek ntu justru di bagian selangkangan, mao ntu bahan tipis ato tebel kek celana jins. Enih umum bangat kejadian ame orang-orang. Udeh, mah, celane robek, di bagian nyang kudunye jadi pripasi semue orang pula! Malunye bise dobel-dobel. Cuman, selame ntu lobang robekan kagak telalu gede, robek di selangkangan bise bangat dibiarin sementara, asal kagak sembarang buke kaki ato ngangkang bae. Masalah malu, selame tingkah kite kagak bikin curige orang, ntu orang-orang juge kagak bakal sepeduli ntu ame kite.
Ari enih, Doel kerje kelompok di rume temennye nyang wadon. Bareng-bareng ame temennye nyang laen. Doel sebenernye tadi ude usul kerje kelompok di rume die aje, daripade di rume temen wadonnye enih, cuman nyang laen kagak setujuh, soalnye rume temen wadonnye enih lebi deket dari kolaan dibanding rume Doel. Doel akhirnye pasrah bae. Bukan ape-ape, sih, sebenernye. Doel kenal ame wadonnye enih sebage temen nyang cukup jorok ato kagak gitu meratiin kebersian. Doel jadi mikir nyang kagak-kagak soal isi rumenye. Terus, bener aje, ampe rumenye, kondisinye lumayan berantakan. Duh, Doel gatel bangat pengen bantu beresin. Cuman, die juge kebelet pipis. Jadinye, die ijin ke sumur ame si empunye rume. Ade di belakang rume, katenye. Doel pun jalan ke sonoh. Begitu nyampe dan buke pintu sumur, buset, bau kagak sedep nyang nyambut Doel petame kali. Die masi diem di depan pintu bari mikir-mikir enih bau ape, ampe matenye ngeliat ade pembalut kotor di pojok sumur! Pembalut kotor! Iya, masi ade darah mensnye di sonoh. Buset, Doel baru sadar kalo bau-bau nyang die cium tadi tenyate bau amis darah kotor. Mukenye langsung ngernyit, terus die tutup idung, bari pelan-pelan mundur. Mending nahan kencing, dah, daripade kudu ngadepin gituan.
Dari kecil, aye tuh punya trauma nyang ampe sekarang masih belom sepenuhnye ilang, aye tuh paling takut buat ngomong di depan banyak orang dan jadi pusat perhatian banyak orang. Trauma aye tuh ade karna aye sering banget dimarahin di depan banyak orang, trus banyak orang nyang ngeliatin aye gara-gara diomelin ntu. Gara-gara itu ampe detik ini aye kalo banyak orang nyang liat pas aye ngomong rasanye aye ketakutan setengah mati. Trauma itu tuh nyang ngebuat aye kaga mau coba banyak hal, aye gapernah terlibat ama urusan di depan layar, aye lebih demen tuh jadi orang dibalik layar. Sebab ntu, banyak hal aye lewatin trus nyeselnye baru sekarang.
Doel ame Enyak Babeh lagi liburan di rume sodare mereka di Cianjur. Doel demen bangat ketemu ame Encang, Encing, sepupunye, ame ponakannye di marih. Kalo nyang orang tue-orang tue, mah, sibuk kongko, nyang bocah-bocah, temasuk Doel, sibuk maen di ruang tenga. Ade nyang maen latto-latto, ngegambar, mobil-mobilan, banyak, dah. Doel ngikut-ngikut bae. Posisi Doel nyender di tembok, makanye waktu ujug-ujug ade geteran, terus die liet aer minumnye di atas meja goyang-goyang dalem gelas, otak Doel langsung bepikir cepet; ade gempa! Kagak lama dari enoh, goncangannye makin gede, orang-orang di rume ntu kocar-kacir. Gegara posisi Doel ame beberape ponakannye jaoh dari pintu, jadi die buru-buru narik due ponakan tedekatnye buat ngumpet di kolong meja. Pas ntu, nyawa Doel udeh kek mao melayang, tangan kakinye dingin, die degdegan bangat. Baru petame kali ntu ngerasain nyang namenye gempa gede. Doel nyang ketakutan gitu pun tetep kudu ngelindungin ame nenangin ponakannye nyang panik gegara misah ame orang tuenye, banyak barang jatoh, ame badannye kagak seimbang. Untung, sekian detik setelah ntu, gempa berenti. Doel rasenye mao pingsan aje, tapi die langsung narik due ponakannye buat epakuasi keluar rume.
Waktu kelas 3 SMA, aye izin beberape hari kagak sekolah dan kagak tinggal di asrama soalnye keadaan nenek aye makin parah. Sebenernye neneknye aye entu emang udeh lama bener sakit, cuma kali enih bener-bener lebih parah daripada biasanye. Biasanye kagak dirawat lebih dari seminggu, tapi kali entu bahkan sempet kudu di ICU. Tapi karena udeh terlalu lama aye kagak sekolah, akhirnye enyak dan babeh aye ngirim balik aye ke asrama. Tapi dua hari kemudian, aye dapet telepon dari enyak aye kalo nenek aye udeh meninggal. Aye pas denger langsung sedih bener. Nenek aye entu baek bener, jelas aje aye sedih karena anggota keluarga yang baek entu udeh meninggal.
Bahagia bener rasanye saat tau anak kite yang udeh kite kandung selama 9bulan kurang lebih lamanya, lahir dengan sempurna dan sehat. Rasa bahagia, girang, seneng, terharu, bercampur aduk semuanye menjadi satu. Bener-bener bahagia banget rasanye saat kite nanti-nanti seorang anak, akhirnye ntu anak lahir dengan selamet. Tentu kite jaga ntu anak bener-bener. Ngerawat anak kaga semudah ntu, makanye buat yang pade beloman dikasih keturunan bersyukur dah biar kite siapin mental dulu, dan kesigapan dalam ngurus anak kite nantinye. Memiliki bocah-bocah merupakan suatu kegirangan bagi setiap pasangan yang udeh nikah, karena emang mereka pasti tujuan utamanye pengen banget nikah abis ntu punya keturunan. Kehadiran anak memberikah keramaian dan kedamaian di dalam rumah kite, rumah jadi rasanye seru kalo rame gitu kite jadi girang semuanye.
Banyak orang ngomong bahwa têmên ama kêluarga nyang nyaba kê rumah duka sêcara pisik dan atau èmosional adalah salah atu hadiah têrbaèk nyang bisa dikasih kêpada mêrèka sêudah orang nyang mêrèka cintain mêninggal. Buat ngêdantain, “Kasih tau guah kalu êluh butuh sêsuatu." Jujur ajah, ênih adalah sêbuh kata nyang amat bêrmakna bagi kêluarga nyang lagi bêrduka. Bantulah mêrèka sêbisa mungkin, mulè dari sêbuah dukungan, sumbangan, bahkan sêbuah pêrmintaan buat nêmênin, ngibur, ama masing banyak laènnyah. Karna dêngan bêbêrapah hal onoh, orang nyang lagi bêsêdih bisa balik bêrsêmangêt dan ngêninggalin masa wayah dia lagi bêduka karna ngêtauin orang têrcintanyah udah pêgi.
Selaen ngerawat diri kayak ngelakuin kerjaan yang nyenengin, kita juga bisa oahraga. Rutin olahraga ini ternyata emang bisa ngatasin trauma yang dulu-dulu. Olahraga ini bisa buat pengalihan ama jadi cara yang pas buat ngatasin efek dari trauma.Yang paling penting juga, olahraga bisa nguranguin stres ama munculin rasa yang nyenengin. Buat yang mau nyoba, olahraga yang bisa dilakuin ada macemnya. Kita bisa mulaiin peregangan alus, jalan santai, ampe lari atawa jogging. Kalo udah ngerasa tepar, kita kudu istirahat, jangan maksain. Abis olahraga, sesekali kalo ada kesempetan, ita juga bisa ngibur diri sembari nyari pengalaman. Kita bisa jalan-jalan ke tempat yang bisa nenangin pikiran juga. Kalo udah semua dilakuin, udah usaha keras, tapi masih kagak bisa ilangin trauma barang sedikit acan, kita kagak usah maksain diri. Kita bisa dateng ke psikolog atawa psikiter buat jadi pendamping ngadepin trauma.
Bêjibun cêrita dari pangkèng ênih pèngèn guah bawa pulang sêbagè buah tangan supaya bisa guah dêkêp êrat wayah guah butuh kêangêtan; supaya bisa guah sapa wayah guah butuh kawan. Pangkèng ênih ngêbagènin guah sêpuasnyah bêcêrita tanpa jêda. Sêngaja guah simpên cêrita di tèmbok pangkèng nyang adêm ênih. Kalu kita kêtêmu, bakal guah kasih tau kalo tèmbok ênihlah nyang paling adêm. Tèmboknyah ora ngasih kêangêtan kèk di rumah, ampè-ampè pèngèn rasanyah guah tukêr ama sêpasang lêngên ênyak. Langit pangkèng ênih ora sêlalu cêrah, bahkan sêringnyah nongol awan nyang bêrobah warna ngêjadi gêlap wayah ngêjêlang ujan. Tapi, ada baè pelangi-pelangi nyang nongol sêtêlahnyah. Ngêrapiin kênangan èmang bukan pêrihal gampang. Guah kudu milih antara kênangan nyang dibawa ama nyang ditinggal. Têrima kasih buat sêgala kêbahagian nyang nèmplok, juga sêgala kêsêdihan nyang guah simpên rapêt-rapêt.
Ada orang yang ngedadak aja ngerasa panik, padahal kagak ada sebab apa-apaan. Kalo orang ngerasain kayak begitu, dibilangnya kena serangan panik atawa panic attack. Orang yang kena serangan panik sering ngerasa keblinger ngapa bisa kayak gitu, soalnya kagak ada alesan apa-apa, langsung ngerasa panik. Laen kalo orang misalnya ketinggalan barang yang dibutuhin. Kalo panik yang kayak begitu masih wajar. Orang yang lagi ngerasain serangan panik ini bisa ngedadak ketakutan malah ada yang ngeri kalo nyawanya lagi kagak aman atawa ngerasa kayak bakal kena bahaya. Kalo udah begitu, orang yang kena serangan panik ini ampe kagak bisa ngontrol dirinya. Anehnya, ada orang yang kena serangan kayak gini, kalo udah ilang serangannya, kagak balik-balik lagi itu serangan.
Terapi perilaku kognitif yang berlangsung selama dalam 12 minggu, dan dapat dilakukan berdua aje dengan psikiater, atau berkelompok bersama pasien fobia sosial yang lain. Dokter juga bakal memberikan pemahaman kepada keluarga pasien terkait gangguan ini. Dengan begitu, keluarga dapat memberikan dukungan kepada pasien agar segera sembuh. Obat antidepresan menjadi pilihan utama untuk mengatasi fobia sosial. Jenis obat yang digunakan antara lain, selective serotonin reuptake inhibitors (SSRIs), seperti paroxetine dan sertraline. Serotonin-norepinephrine reuptake inhibitor (SNRI), seperti venlaxafine. Jenis obat lainnye ntu yang dapat digunakan adalah, obat seperti benzodiazepine dapat mengurangi kecemasan dengan cepat. Meski demikian, obat ini biasanya hanya digunakan dalam jangka pendek, karena bisa menyebabkan kecanduan.
Di deket rumah aye tuh ada gorong-gorong aer nyang tinggi banget trus bawahnye tuh kobakan aer. Jdi ceritanye tuh waktu itu aye mao nolongin anak ayam nyang kejebak di comberan itu. Nyang namanye juga comberan pasti banyak lumut kan, trus pas mau ngambil tuh ayam aye malah kepeleset gara-gara salah nginjek. Mana pas itu juga sepi banget lagi kaga ada orang nyang bisa nolongin. Padahal aye udeh teriak-teriak tapi kaga ada nyang denger tuh teriakan aye. Mana tuh gorong-gorong ngarah ke kali. Kalo waktu itu aye kaga diselametin ama tukang jualan aye bisa nyebur ke kali trus tenggelem dah ke dalemnye.
Ternyata, manfaat personal branding itu banyak! Misalnya, kita jadi lebih berfokus pada keunggulan diri, bukan kelemahan. Selanjutnya, memberi nilai tambah di mata orang, dan juga bisa menambah relasi. Apabila relasi kita banyak, maka, makin banyak juga peluang kita mencari nafkah. Be yourself! Karena, semua orang memiliki ciri khas yang berbeda dan hal tersebut seringkali menjadikan icon 'ini loh gue'. Memiliki tujuan, prinsip dan konsisten. Apa tujuan anda membuat personal branding? Lalu, tentukan juga goals untuk dicapai. Nah, untuk mencapai goals tersebut, anda harus konsisten dengan prinsip anda agar bisa menggapai keinginan. Membuat profil di sosial media. Sekarang, sudah jaman canggih. Para perekrut dan berbagai macam perusahaan juga bisa melihat profil kita di internet (jejak digital). Tentu saja, hal tersebut juga memperbesar peluang kita untuk mencari pekerjaan. Kita bisa memulai untuk membuat akun LinkedIn, Instagram, Twitter, dll.
SARA sêbênêrnyah ngêrujuk pada hal nyang nètral. Tapi, sêlama ênih ada pêmahaman nyang salah kaprah liwat kalimat "ora ngandung SARA". Kalimat onoh tumannyah ditêmuin pada sêbuah aturan atau kêtêntuan. Misalnyah, pada kêtêntuan lomba. Liwat kalimat onoh, SARA têrasa sêbagè istilah nyang bêgonoh sènsitip. Kêtêntuan kèk onoh bisa numbuhin pêmahaman bahwa sêgala sêsuatu nyang ngandung suku, agama, ras, ama antargolongan mêrupakan sêsuatu nyang nègatip dan kudu dihindarin, padahal, sêkali lagi, bêrbagè aspèk nyang disebutin onoh udah ngêjadi sêsuatu nyang nèmplok pada kêidupan bêmasarakat. Lama-kêlamaan, SARA justru idèntik ama konplik. Prasa "ngandung SARA" ngêjadi salah kaprah kalu diidèntikin ama pêrpêcahan, pêrtêntangan, pêrmusuhan, pêrsêlisihan, ama sêbagenyah.
Jane entu sering bener marah-marah. Ade kalanye die marah ya karena emang ade situasi yang bikin die marah, kadang die pun marah walaupun keliatannye entu penyebabnye sepele bener, dan kagak jarang juga die marahnye tanpa sebab. Bisa aje lagi kagak ade ape-ape, terus die muncul dan marah-marah. Jane katenye suka sedih dan kesel kalo tiba-tiba die marah tanpa sebab. Soalnye hal entu kagak jarang terjadi. Hal entu pun bikin Jane dibenci banyak orang soalnye die kagak jarang marah tanpa sebab. Jane suka belajar buat kontrol emosinye biar kagak segampang entu buat marah. Apelagi marah tanpa sebab, kan pasti keliatannye Jane resek bener.
Takut gegara diancem bise ngerembet ke banyak hal, temasuk dampaknye ke diri ente sebage korban. Kalo udeh parah, bise-bise kena serangan panik, gangguan cemas, stres, bahkan ampe depresi. Apelagi kalo ntu anceman dilakuin bekali-kali dan ente tepaksa buat nurutin gegara kagak ade pilihan laen. Apapun ntu resikonye, ente kudu bangkit terus nyari bantuan propesional. Bise pihak nyang bewenang ato polisi buat ngurus hukuman soal anceman, bise juge psikolog ato psikiater buat ngurus mental ente nyang keganggu gegara ketakutan enih. Selame bise lawan, kite kudu bangat lawan. Jan mao diinjek-injek bae harge dirinye dengan terus-terusan nurutin si pengancem. Die juge kudu tao kalo dunie kagak beputer di die doang alias kagak selamanye nyang die pengen kudu keturutan!
Murid SD Muhammadiyah 1 GKB Grêsik ngêraih pênghargaan dalêm ajang nasional Kompêtisi Sains Pêlajar sê-Indonèsia (KSPI) 2022 nyang disêlênggarain ama puskasnas.id sêcara daring. Dalêm pêngumumannyah nyang sêcara daring juga, êmpat bocah SD onoh bêrhasil ngêraih prèstasi nyang ngêbanggain, yakni bêrupa atu mêdali êmas, atu mêdali silpêr, amè dua mêdali pêrunggu. Diah nyêritain pêrsiapan dalêm miluin kompêtisi ênih. Kata sêorang siswa nyang dapêt pênghargaan, dia gêtol bêlajar atu minggu ênih saban pulang sêkola. Latihannyah sêmbari ngêrjain soal-soal. Têmênnyah nyang laèn juga bilang kalu diah bêsukur atas pênghargaan nyang didapêt. Alhamdulillah, diah girang dan ngarêp kê dêpannyah lêbih sêmangat lagi buat ngêraih prèstasi.
Uang yang berada di genggaman kite ntu kagak hanya diam kemudian habis dengan percuma. Semisal dari setengah pemasukan bulanan, kite investasikan untuk membeli emas saat harganye ntu turun, biar bisa kite jadikan investasi. Jadi misalnye nih kite lagi kepepet sama duit kite bisa jual ntu emas, atau kalo pas harga tinggi kite jual, nanti beli lagi pas harganye rendah. Kite juga bisa menggunakannye ntu untuk biaya peningkatan skill guna meningkatkannye penjualan usaha. Masih seabrek-abrek lagi contoh-contoh perilaku belanja produktif lainnye. Kite bisa saling sharing dengan orang-orang terdekat yang lebih berpengalaman. Agar kite bisa paham bagaimane cara mengelola uang dengan baik dan benar.
Pas entu kelas siang, aye dan mahasiswi-mahasiswa laennye menuhin kelas buat ngikutin mata pelajaran Psikologi Klinis dan Abnormal. Entu kelas penuh. Apelagi karena mata pelajarannye seru dan lagi di sesi diskusi dan tanya-jawab, entu kelas pun berisik karena suara-suara kite diskusi. Nah pas lagi diskusi dan tanya-jawab sama dosennye, tiba-tiba aje aye keceplosan nyeletuk. Padahal aye ngerasanye nyeletuk pelan, eh tapi kedengeran ke semua yang ade di kelas. Aye pun cuma bisa cengengesan saking malunye asal nyeletuk, sedangkan temen-temen yang laen pade ngeceng-cengin dan ngetawain aye. Malu bener dah aye karena asal nyeletuk di kelas yang rame mahasiswa dan mahasiswinye.
Saat ibu, dan anak sedang di luar rumah, tiba-tiba anak mengatakan perutnye ntu sakit. Ibu buru-buru mencarikannye toilet terdekat untuk anak. Sesampai disana ibu merasa heran karena anak mengaku kagak lagi sakit perut, dan kagak jadi buang air besar (BAB). Kejadian tetap sama saat tiba di rumah pun demikian, anak masih kagak kunjung ke toilet, dan bahkan hingga beberape hari berikutnye. Ibu sempat menanyai anak ape kagak merasa ingin BAB, dan dijawab dengan gelengan kepala oleh anak. Menghadapi kejadian ntu ibu menjadi ingin tahu penyebab anak enggan ke toilet. Anak ke toilet biasanye untuk dua alasan; pipis atau BAB. Ape bila anak tiba-tiba menunda-nunda BAB yang biasanye rutin dilakukan, udeh sepantasnye ibu mencari tahu. Apakah disebabkan anak malas berlama-lama di kamar mandi atau karena anak mengalami toilet phobia.
Kalo pun terbuka juga kite harus jaga sikap, mentang-mentang kite udeh deket cuma kite kaga boleh nyepelein. Rasa takut buat ade di tempat baru emang harus ada karna dengan begitu mite jadi bisa jaga sikap. Kalo kite udeh diterima dengan baik juga kite kaga boleh tuh nyembarangin kepercayaan. Namanye orang baru kite tuh harus tau kalo di suatu tempat tuh ade aturan nyang berlaku. Dari aturan itu kite bisa adaptasi ama lingkungan baru nyang pasti kaga bakal nakutin juga. Kalo kite udeh biaa adaptasi kan kite bakalan diterima dengan baik tuh. Kalo udeh dapet kepercayaan itu juga jangan disembarangin dah.
Ngegares adalah hobi aye, rasanye girang dan demen  banget kalo nyobain ganyeman yang baru-baru. Rasanye girang bener dah pokoknye kalo udeh ketemu ganyeman yang kite demenin, bikin suasana hati yang lagi bete, gerenyem, gedek, bisa jadi girang seketika kalo udeh ketemu yang namanye ganyeman, jadi ganyeman ntu bagi aye bisa meng ubah suasana hati banget dah . Nah tapinye kaga semua ganyeman aye coba dan suka juga sih. Nah biasanye kalo aye udeh jatuh cinta sama ntu ganyeman, tapi harganye mahal, aye biasanye nyoba-nyoba bikin ntu ganyeman. Aye demen banget sama choco lava, yaitu kue bolu coklat, yang kalo di potong meleleh coklatnye, nah aye coba bikin dah ntu kue, sedih bangetaann ntu kue gagal, malah jadinye mateng banget kaga meleleh sama sekali, disitu aye sedih, dan gedek banget.
Menurut psikolog Ikhsan Bella Persada, M.Psi., "Penderita gangguan emetophobia ntu punya ketakutan berlebih pada muntah, melihat muntah, atau sakit yang berhubungan dengan mual.” Orang dengan emetophobia sangat khawatir dengan muntah, dan bahkan melihatnye aje ntu membuat ngeri. Hanya memikirkan muntah aje, mereka bisa dilanda kecemasan. Hal ntu pada akhirnye bakalan berdampak pada kehidupan sehari-hari mereka. Misalnye aje, takut ngegares karena khawatir muntah. Bisa juga kite sampai menghindari mengemudi karena ada kemungkinan bisa mabuk kendaraan, dan memicu muntah. Bahkan, orang dengan emetophobia bisa takut dengan kamar mandi umum karena berpikiran bahwa ada orang muntah di sana sebelumnye. Penyebab fobia muntah bisa bermacam-macam. Menurut psikolog Ikhsan, penyebab paling sering karena pengalaman tidak menyenangkan saat memakan sesuatu, lalu mengakibatkan sakit, dan muntah.
Manusia kan kaga selamanye ada di posisi nyang die mau, kadang akga sengaja aye harus ada ditempat rame trus denger musik gede kaya lagi jadi panitia di kampus. Kalo tiap jurusan bikin acara kan pasti rame tuh, trus acara terakhir pasti ditutup ama konser musik. Udeh jadi sesuatu nyang harus aye lakuin, dan susah buat ngehidar. Awalnye si aye emang ngetasa bener-bener kaga nyaman, cuma karna paksaan diri sendiri ya mao kaga mao dijalanin. Ada saatnye juga aye menghindar si karna kite kan kaga bisa terlalu maksain kehendak kite, cuma aye bangkit lebih kuat lagi buat ngelawan rasa takut dari traumanye.
Keempat temennye Rena udeh nyiapin kejutan ulang taon buat Rena di taman belakang sekolahannye mereka. Pas jam istirahat, mereka langsung ninggalin Rena dan langsung ke entu taman. Rena pun bete karena di hari ulang taonnye, bukannye ngasih kejutan atau minimal ngucapin, semua temennye makah asik ngobrol sendiri dan bahkan ninggalin die. Eh tapi pas die lagi asik ngebadog baksonye, tiba-tiba aje dua temennye yang tadi ninggalin nyeret die buat pergi. Mereka pun sampe di taman belakang sekolah. Terus kagak taunye temen-temennye entu udeh nyiapin kejutan ulang taon di entu taman belakang sekolahnye. Rena pun kesel, terharu, seneng dan pastinye kaget karena dapet kejutan ulang taon ini. Padahal tadinye die udeh sebel duluan ke temen-temennye. Nyok deh kite jangan suujon!
Nisa ingin kuliah di jurusan psikologi di Universitas Brawijaya, Malang, Jawa Timur. Sebab ia ingin menjadi motivator handal. Ia pun mengikuti jalur SNMPTN dan mendapatkan golden ticket. Aku awalnya lolos seleksi tahap SNMPTN di sekolah. Aku seneng banget di situ lantaran udah dapat golden ticket buat masuk di Universitas Brawijaya. Dan ternyata saat di seleksi tahap universitas aku gagal. Aku sedih banget dan kecewa tentunya, ngerasa gagal aja sama usahaku selama ini di SMA. Gagal masuk Universitas Brawijaya melalui jalur SNMPTN sempat membuat Nisa patah semangat dan kecewa. Namun perasaan kecewa itu tak dibiarkannya berlarut-larut. Dan beberapa bulan kemudian pengumuman kelulusan datang. Lagi Nisa gagal masuk universitas negeri.
Elu pernah dapet perlakuan kagak adil? Terus, gimane responnye elu? Aye dan temen-temen aye pernah dapet perlakuan kagak adil. Waktu entu abis selesai nugas di jam kosong, biasanye kite boleh nonton. Aye dan temen aye pun ngomong ke guru piket buat dipinjemin laptop biar bisa nonton bareng karena udeh selesasi nugas. Eh tapi kite kagak dipinjemin. Sedangkan anak IPA pade boleh. Jelas aje aye dan temen-temen aye pade kesel dan marah karena kite kagak dapet perlakuan yang adil. Nah katenye sih wajar aje kite marah pas dapet perlakuan kagak adil. Tapi kira-kira, kenape ye orang bisa marah pas dapet perlakuan kagak adil? Sebenernye, ngerasa marah ke situasi tertentu entu hal yang normal dan sehat. Nah ade beberape penyebab orang marah dan ternyate salah satunye entu pas kite ngerasa dapet perlakuan yang kagak adil. Jadinye, perasaan marah karena situaai kite dapet perlakuan kagak adil entu wajar selama entu masih terkendali dan wajar.
Têrkait implêmèntasi pontên-pontên HAM dalêm kêidupan sêari-ari oralah kudu nyari conto nyang bêrat-bêrat, tapi cukup sêring diadêpin dalêm kêidupan. Numanin ngêlakuin hal-hal nyang kêcit, tapi kêukur, nantinyah bakal ngêhasilin kêtumanan-kêtumanan gêdé ama bêrmanpaat. Dari konsèp pêmbêlajaran go banyak manpaatnyah bahwa antrè mêrupakan salah atu pêrkêmbangan moral dari kêtumanan nyang ngêbêntuk sikap ama pêrilaku sêcara dinamis dalêm kêidupan. Antrè mêrupakan cêrminan tingkat ngêhargain antêrsêsama. Wayah ngêmulè antrè, udah ada pêngorbanan kêpêntingan pribadi buat ngêhargain orang laèn. Budaya antrè nyang ngêduluin kêpêntingan umum dari kêpêntingan pribadi bakal ngêja kontribusi positip buat sêgala sêsuatunyah di nêgêri ênih ngêjadi lêbih têrtib, têratur, ama èpisièn.